དབྱིན་སྐད་དུ་ཞེས་པ་བོད་སྐད་དུ་བརྡ་སྤྲོད་ཀྱི་དབྱེ་བ་ཞེས་པ་ཡིན་ལ།ཕྱི་ལོ་༡༩༧༩ནས་བཟུང་ད་བར་བོད་ཀྱི་མཁས་པ་ཚོས་མིང་དང་དབྱེ་སྒོ་སྣ་ཚོགས་ཤིག་བྱས་ཡོད་ཀྱང་གཅིག་གྱུར་ལེགས་པོ་ཞིག་བྱུང་མེད་ལ།ཡོངས་གྲགས་བཀོལ་སྤྱོད་དང་སློབ་སྦྱོང་ཚད་ཀྱང་བྱུང་མེད།ང་ཚོས་ཐ་སྙད་ཆིག་འབུམ་བདུན་སྟོང་བརྒྱ་དང་བཅུ་གསུམ་གཤམ་གསལ་དབྱེ་བ་ཁག་གི་ནང་དཔྱད་བསྡུར་ཟུང་འབྲེལ་གྱིས་བརྡ་སྤྲོད་ཀྱི་དབྱེ་བའམ་སྡེ་ཚན་བཅུ་གཉིས་བྱས་ཡོད་པ་ནི།མིང་ཚིགརྒྱན་ཚིགབྱ་ཚིགབསྣན་ཚིགཕྲད་ཚིགཚབ་ཚིགགྲོགས་ཚིགསྒྲུབ་ཚིགགྲངས་ཚིགའཇལ་ཚིགམཚུངས་ཚིགའབོད་ཚིག་བཅས་སུ་གཏན་ལ་ཕབ་ཡོད་ལ།ད་དུང་ཡང་ནང་གསེས་ཀྱི་དབྱེ་བ་ཁག་ལ་ཞིབ་འཇུག་བྱེད་བཞིན་པ་ཡིན།འདི་ལྟར་བརྡ་སྤྲོད་ཀྱི་དབྱེ་བ་ཕྱེ་བ་ནི་ཚིག་མཛོད་ཙམ་མ་ཡིན་པར་སྐད་ཡིག་སློབ་གཉེར་བྱེད་པ་ལ་ཆེས་མཁོ་གལ་ཆེ་བ་སྟེ།ཉམས་ཞིབ་པ་དང་ཉམས་མྱོང་ཅན་མང་པོས་གསུངས་ན།སྤྱིར་སྐད་ཡིག་གཉིས་པ་ཞིག་སྦྱོང་བའི་དུས་ཡུན་ལོ་གསུམ་ཙམ་ཡིན་ཡང་།མི་རིགས་གཞན་པའི་བོད་སྐད་སྦྱོང་མཁན་རྣམས་ཀྱིས་ལོ་གསུམ་ནང་བོད་སྐད་ཤེས་ཐུབ་ཀྱི་མེད་པ།གཙོ་བོ་རྒྱལ་སྤྱིའི་སྤྱི་འགྲོས་དང་མཐུན་པའི་བརྡ་སྤྲོད་ཀྱི་དབྱེ་བ་འདི་རིགས་བཀར་མ་ཐུབ་པ་ལ་ཐུག་ཡོད་པར་གསུང་གིན་ཡོད་པ་དོན་ལ་ཡང་གནས་ངེས།དེས་ན་ང་ཚོས་མུ་མཐུད་དབྱེ་ཞིབ་བླང་དོར་ཞིབ་ནན་སྒོས་བརྡ་སྤྲོད་ཀྱི་དབྱེ་བ་འདི་དག་ལ་ཞིབ་འཇུག་གི་ལས་འཆར་འགྲོ་བཞིན་པ་ཡིན།